Wokonji wo Nzambe woliika ndé?
Okoasa ate woliika . . .
ema eito a motea moyo?
ebete eito one likó?
woyangeli woito one likó?
BIBILYA EASI ATE
“Nzambe o likó akobata wokonzi woito wona wotobebisama té.”
“Watowotei mana, watopi mana opélé; mpe woyangeli wokodja a lipeka lande.”
LIKAMBO LAHO LIKOKI OTOPI NDA LITOMBA?
Woyangeli oito wo wosembo wokoki otodjɛlɛ matomba.
—Yisaya 48:17, 18.
A moki moholi mona motalika, tokodja la womoi wokokake mpe la esengo.
—Emoniseli 21:3, 4.
TOKOKI MPENZA ONDIMAKE MAKAMBO MAKOASAKA BIBILYA?
Eie, angbanga e makambo nda mawa:
Yesu aeneseli makambo maana makokea Wokonzi wo Nzambe. Yesu awateyali wayekoli wande wabondelake ate Wokonzi wo Nzambe wodje mpe ate mokano monde mokeame hana a mbume. (Matai 6:9, 10) Yesu aeneseli ndenge ekopaa Nzambe eyano a libondeli laho.
Ntango edjaaki Yesu hana a mbume, awalakeseki wato wa ndjaa, awakeseeli wato wa wikoni mpe awasekwɛsɛli wato wana wagwaá! (Matai 15:29-38; Yoane 11:38-44) Yesu akodja Mokonzi o Wokonzi wo Nzambe; a ndenge eho, aeneseli magudi makambo maamu mana makokea wokonzi anongo e wato waho.
—Emoniseli 11:15.
Makambo mana malekaka a moki, maenesi ate etshiki magudi Wokonzi wo Nzambe wodje. Yesu asakolali ate ma ntango ekeke, liwoso ate wokonzi woho wobate kimia hana a mbume, makambo mabemabe nda wakindo, nda ndjaa la mbume oningani makotshuma a moki.
—Matai 24:3, 7.
Toeneke mpenza makambo maho ause. A ndenge eho, tokoki mpenza obati motea ate Wokonzi wo Nzambe wokosukɛsɛ makambo maho bii.
MAKAMBO MA OKANƐSI
Womoi wokodja nda ndenge a Wokonzi wo Nzambe?
Bibilya ehi eyano a motuna moho a NZEMBO 37:29 la YISAYA 65:21-23.
lin_Latn lug_Latn luo_Latn tsn_Latn glg_Latn kin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn sag_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn